จยย.ฝ่าความมืดชนสนั่นล้อบิด พันจ่าทหารเรือ-หนุ่มวิน ดับคาที่ 2 ศพ
เครดิตภาพ : มูลนิธิร่วมกตัญญู,พันจ่าเอก กรมอู่ทหารเรือ ซิ่งจยย.ฝ่าความมืดจะแซงกระบะ เสียหลักเฉี่ยวเก๋ง ชนซ้ำมอเตอร์ไซค์รับจ้างอย่างจัง ดับคาที่ 2 ศพ ริมถนนสุขสวัสดิ์ป้อมพระจุล,เมื่อเวลา 23.00 น. วันที่ 23 มิ.ย. พ.ต.ต.สุนทร พิมพ์พันธ์ สว.(สอบสวน) สภ.พระสมุทรเจดีย์ รับแจ้งอุบัติเหตุรถจักรยานยนต์ชนกันมีผู้เสียชีวิต บริเวณถนนสุขสวัสดิ์ป้อมพระจุล หมู่ 5 ต.แหลมฟ้าผ่า อ.พระสมุทรเจดีย์ จ.สมุทรปราการ จึงไปตรวจสอบพร้อมเจ้าหน้าที่อาสาสมัครมูลนิธิร่วมกตัญญู โดยที่เกิดเหตุบริเวณหน้ากองดิน ริมถนนสุขสวัสดิ์ป้อมพระจุล พบผู้เสียชีวิต 2 ราย ชื่อนายธนะโรจน์ มงคลนิธิสิทธิ์ อายุ 23 ปี อาชีพขับรถจักรยานยนต์รับจ้าง ขับขี่รถจักรยานยนต์ ยี่ห้อฮอนด้าพีซีเอ็กซ์ สีเทา ทะเบียน 4 กจ 7516 กทม. ใกล้กันพบผู้เสียชีวิตชื่อพันจ่าเอก กฤษณ์ งามสมบัติ อายุ 41 ปี รับราชการทหารเรือ ตำแหน่งเจ้าหน้าที่สำรวจตรวจสอบกองแผนและประกอบช่าง กรมอู่ทหารเรือ ขี่รถจักรยานยนต์ ยี่ห้อยามาฮ่ามีโอ สีดำแดง ทะเบียน องข 984 กทม.,นอกจากนี้พบรถยนต์เก๋ง ยี่ห้อโตโยต้า วีออส สีเทา ทะเบียน ฆฎ 3772 กทม. มีรอยเฉี่ยวชนบริเวณกระจกมองข้างด้านขวาและกระจกด้านขวาบริเวณคนขับแตกเสียหาย จากการสอบถามนางกัญญา สันติสวัสดิ์ คนขับรถเก๋ง เล่าว่า กำลังขับรถกลับบ้าน มุ่งหน้าป้อมพระจุล ขณะเดียวกันได้มีรถกระบะ ยี่ห้ออีซูซุ ดีแม็กซ์ สวนทางมุ่งหน้าสู่ถนนสุขสวัสดิ์ และมีรถจักรยานยนต์ตามท้าย วิ่งแซงรถยนต์กระบะคันดังกล่าว แต่เกิดเสียหลักทำให้รถจักรยานยนต์คันดังกล่าวเฉี่ยวกระจกมองข้างด้านขวา ก่อนพุ่งชนรถจักรยานยนต์ที่วิ่งตามหลังมาอย่างแรง จึงเป็นเหตุมีผู้เสียชีวิต 2 ราย,จากการสอบสวนผู้เห็นเหตุการณ์ ระบุว่า รถจักรยานยนต์ของทหารเรือแซงขึ้นมาแล้วไปชนรถเก๋งและเสียหลักพุ่งชนรถจักรยานยนต์รับจ้างเสียชีวิตทั้ง 2 คน อย่างไรก็ตามจะได้ตรวจสอบภาพจากกล้องวงจรปิดเพื่อหาสาเหตุการเกิดอุบัติเหตุครั้งนี้ต่อไป.
พันจ่าเอก กรมอู่ทหารเรือ ซิ่งจยย.ฝ่าความมืดจะแซงกระบะ เสียหลักเฉี่ยวเก๋ง ชนซ้ำมอเตอร์ไซค์รับจ้างอย่างจัง ดับคาที่ 2 ศพ ริมถนนสุขสวัสดิ์ป้อมพระจุล
พันจ่าเอกดับขี่จยย.ชน,สังเวย 2 ศพ มอเตอร์ไซค์ชนกัน,อุบัติเหตุริมถนนสุขสวัสดิ์ป้อมพระจุล,จักรยานยนต์ชนกัน,พันจ่าเอกดับ,ข่าวเหตุ